pythainlp/thai_wikipedia_clean_20230101 huggingface dataset:
ท่ามกลางธรรมชาติแห่งขุนเขาและพงไพร มีบางอย่างเร้นกายภายใต้ป่าลึกนั้นอย่างเงียบ ๆ... พนา ชายหนุ่มที่รักการถ่ายภาพเป็นชีวิตจิตใจ เขาชอบเดินทางไปท่องเที่ยวตามที่ต่าง ๆ เพื่อเก็บภาพความสวยงามไว้เป็นที่ระลึก วันหนึ่งพนาได้ไปท่องเที่ยวในป่าแห่งหนึ่งแถวเขตชายแดน ขณะที่เพลิดเพลินกับการเก็บภาพธรรมชาติที่สวยงามอยู่นั้น โดยไม่ทันตั้งตัว เขาโดนบางอย่างลากไปกินอย่างน่าสยดสยอง กลุ่มเพื่อนสนิทของพนาที่คณะวิศวกรรมศาสตร์ มหาวิทยาลัยแห่งหนึ่ง คือ คิน โก้ เสิด ก๋อย สีดา และ แพร แฟนสาวของพนา ทราบข่าวที่พนาหายไปอย่างลึกลับ จึงตัดสินใจที่จะเข้าไปตามหาพนาด้วยตัวของพวกเขาเองในป่า โดยการโดยสารไปกับบอลลูน ด้วยเหตุผลที่ว่าจะได้เห็นวิวด้านล่างของป่าอย่างชัดเจน แต่แล้วพวกเขาก็ต้องมาผจญกับลมพายุฝนรุนแรง จนทำให้บอลลูนตกกลางป่าลึกแห่งหนึ่ง ในค่ำคืนที่ฝนตกกระหน่ำ ทั้งหมดมาหลบฝนที่ใต้รูปปั้นแกะสลักพญานาค ทุกคนประหลาดใจจึงเดินขึ้นไปตามทางบันไดหินจนพบปากถ้ำ ทั้งหมดตัดสินใจเข้าพักแรมในถ้ำลับกลางป่าแห่งนั้น โดยหารู้ไม่ว่า พวกเขาได้ย่างกรายเข้าสู่อันตรายที่ยากจะต้านทานได้ ...บางสิ่งกำลังเลื้อยออกจากการแฝงกายภายในถ้ำ เพื่อรับการมาเยือนของแขกผู้ไม่ได้รับเชิญโดยเฉพาะ... งูยักษ์ ที่อาศัยอยู่ในถ้ำลับนั้น ไม่รีรอที่จะออกมาต้อนรับเหล่าหนุ่มสาวกลุ่มนี้ด้วยการกลืนกินพวกเขาทีละคน ๆ ไม่ต่างจากเหยื่ออันโอชะ ผู้รอดตายจากคมเขี้ยวงูยักษ์ของค่ำคืนสยองนั้น จำเป็นต้องกระเสือกกระสนหาทางออกและวิธีทำลายงูยักษ์นั้น ก่อนที่มันจะคืบคลานเข้าใกล้พวกเขาอีกครั้งหนึ่ง แต่เมื่อสุดทางหนี พวกเขาจึงต้องเผชิญหน้าสู้กับมันแบบตาต่อตา ฟันต่อฟัน นี่ดูเหมือนจะเป็นทางเดียวเท่านั้น ที่จะทำให้พวกเขา...รอดชีวิต
นัมเบอร์วันพลาซ่า
นัมเบอร์วันพลาซ่าคือห้างสรรพสินค้าขนาดเล็ก ตั้งอยู่ใน แขวงดอกไม้ เขตประเวศ บริหารโดย เครือนัมเบอร์วันกรุ้ป ส่วนของห้างประกอบไปด้วย ซูเปอร์มาร์เก็ต ร้านค้าต่างๆ และ โบล์ลิ่ง บริเวณที่ตั้งของห้างอยู่ติดกับนัมเบอร์วันอพาร์ทเมนต์ และตลาดนัมเบอร์วัน ห้างเปิดทำการทุกวันตั้งแต่เวลา 09.00 -21.00 น.
เทรเชอร์ แพลเน็ต ผจญภัยล่าขุมทรัพย์ดาวมฤตยู
ผจญภัยล่าขุมทรัพย์ดาวมฤตยู ออกฉายเมื่อวันที่ 27 พฤศจิกายน ปี ค.ศ. 2002 กำกับโดย รอน คลีเม้นส์ และ จอห์น มาร์คัส ผู้เขียนบทภาพยนตร์คือ รอน คลีเม้นส์ จอห์น มาร์คัส และ ร็อบ เอ็ดเวิร์ดส์
สมาชิกในวงซูเปอร์จูเนียร์
ม.ล.ณัฏฐกรณ์ เทวกุล
ศูนย์โรคหัวใจภาคเหนือตอนล่าง คณะแพทยศาสตร์ มหาวิทยาลัยนเรศวร
แมนดาริน
แมนดาริน เป็นคำทับศัพท์มาจาก Mandarin อาจหมายถึง
คู่ซี้ต่างพันธุ์
คู่ซี้ต่างพันธุ์   ออกฉายเมื่อวันที่ 10 ธันวาคม พ.ศ. 2548 เป็นเรื่องราวเกี่ยวกับแพะและหมาป่าที่เป็นมิตรกัน
เรื่องเริ่มต้นมาจาก "เมย์" แพะที่เข้าไปหลบฝนในกระท่อมแห่งหนึ่ง ระหว่างที่ติดฝนอยู่นั้น เมย์ได้ยินเสียงสัตว์ตัวอื่นเข้ามาหลบฝนในกระท่อมด้วย เมย์ได้ยินเสียงกีบเท้าจึงเดาว่า เป็นแพะเช่นเดียวกับตัวเอง(ในกระท่อมมืดมาก มองอะไรไม่เห็น)
เมย์เริ่มสนทนากับผู้มาใหม่ และพบว่า พวกเขาเข้ากันได้ดี และมีอะไรเหมือนๆกันหลายอย่าง เช่นเรื่องที่กลัวเสียงฟ้าร้อง เรื่องที่ไม่มีแม่ เมื่อพายุสงบแล้ว พวกเขาจึงแยกย้ายกันไป โดยเมย์ได้ชวนเพื่อนใหม่ของเขาให้มากินอาหารกลางวันด้วยกันที่หน้ากระท่อมแห่งนี้ในวันรุ่งขึ้น โดยให้ใช้รหัสว่า"ในคืนพายุกระหน่ำ"เพื่อให้จำกันได้
วันรุ่นขึ้น เมย์ตกใจแทบสิ้นสติเมื่อพบว่าเพื่อนใหม่ของเขาเป็นหมาป่า(ชื่อว่า การ์ป)ศัตรูตัวฉกาจของเผ่าพันธุ์ตน แต่ทั้งคู่ก็ยังคงเป็นเพื่อนกันได้ดี
จนกระทั่งวันหนึ่ง ฝูงหมาป่าของก๊าบได้ออกล่าเหยื่อที่สถานที่ๆกาบุนัดพบกับเมย์ไว้พอดี ก๊าบจึงได้ช่วยให้เมย์หนีไป ทำให้ทั้งฝูงแพะและฝูงหมาป่ารู้ว่าทั้งสองเป็นเพื่อนกัน
ฝูงแพะกดดันให้เมย์ไปล้วงความลับเรื่องของหมาป่ามาจากการ์ป เช่นเรื่อง ฝูงหมาป่าจะออกล่าที่ไหน
การ์ปเองก็โดนบังคับให้ล้วงความลับเรื่องของแพะมาจากเมย์เช่นกัน หากไม่ทำจะถือว่าเป็นการทรยศต่อเผ่าพันธุ์ และผลตอบแทนก็คือความตาย
วันต่อมาทั้งคู่นัดพบกันที่ริมฝั่งแม่น้ำ ระหว่างนั้นมีฝนตกลงมา ทั้งคู่จึงข้ามแม่น้ำไปเพื่อจะหลบฝน ระหว่างทางเมย์พลัดตกลงไปในแม่น้ำที่เชี่ยวกราก แต่ได้การ์ปช่วยไว้ จากนั้นการ์ปได้สารภาพกับเมย์ว่าตัวเองกำลังจะหลอกใช้เมย์ แต่เขาทำไม่ได้
เมย์จึงบอกว่าเช่นเดียวกัน ตัวเองก็กำลังจะหลอกใช้การ์ป
ทั้งคู่คิดว่าเมื่อเรื่องมาถึงขั้นนี้แล้ว เมื่อเรื่องที่ทั้งคู่เป็นเพื่อนกันไม่เป็นความลับอีกต่อไป ทั้งคู่จึงตัดสินใจที่จะไปหาที่ๆทั้งคู่จะอยู่ด้วยกันได้ แล้วกระโจนลงแม่น้ำไป
เมื่อทั้งคู่ฟื้นขึ้นมา ก็เห็นทุ่งหญ้า และภูเขาหิมะอยู่เบื้องหน้า จึงตัดสินใจจะข้ามภูเขาลูกนั้นไป เพราะเชื่อว่าอีกฝั่งหนึ่งจะต้องมีป่าเขียวขจี ที่ทั้งคู่จะอยู่ด้วยกันได้
ระหว่างนั้น ฝูงหมาป่าโกรธแค้นมากต่อการทรยศของการ์ป จึงได้ตามพวกเขามา แต่การ์ปและเมย์ก็หนีไปได้ และขึ้นไปบนภูเขาหิมะนั้น
ระหว่างทางพายุหิมะแรงมาก จนเมย์ล้มลงและเดินทางต่อไม่ไหว การ์ปจึงขุดโพรงให้เมย์นอนพัก เมย์ได้บอกกับการ์ปว่า ให้การ์ปกินเขาได้ ให้ทำเหมือนไม่เคยเป็นเพื่อนกับเขา และกินเขาได้เลย ไม่งั้นก็จะตายกันทั้งคู่ แต่การ์ปไม่ทำ และยังพยายามจะขุดหาหญ้าให้เมย์กิน
แล้วการ์ปก็เห็นว่า ฝูงหมาป่าตามพวกเขามาถึงที่นี่ การ์ปนึกถึงคำพูดต่างๆของเมย์ แล้วตัดสินใจกระโจนเข้าต่อสู้กับฝูงหมาป่าเหล่านั้น
แต่ระหว่างนั้นได้เกิดหิมะถล่มขึ้น ทั้งฝูงหมาป่าและการ์ปจึงโดนหิมะถล่มใส่
รุ่งขึ้นเมย์ได้เดินทางต่อไปจนถึงป่าเขียวขจีโดยไม่มีก๊าบ เมย์เสียใจมากที่การ์ปหายไปโดยไม่รู้ว่าอยู่ที่ไหน และคิดว่าถ้าตนไม่บอกให้ก๊าบกินเขาได้ละก็ ก๊าบก็คงจะอยู่ข้างๆเขาไปแล้ว
แล้วเมย์ก็ได้ยินเสียงพวกลิงในป่านั้นตะโกนว่า หมาป่ามา เมย์มั่นใจว่าเป็นการ์ปจึงรีบวิ่งไปหา และได้พบการ์ปจริงๆ แต่กลับถูกการ์ปจับไปขังไว้เพื่อจะได้กินเนื้อ เมย์จึงได้รู้ว่า การ์ปความจำเสื่อมจากการโดนหิมะถล่ม เมย์พูดขึ้นว่า ถ้าโดนการ์ปตอนนั้นกิน เขาจะไม่เสียใจเลย แต่นี่ไม่ใช่การ์ปอีกต่อไปแล้ว เขาไม่อยากถูกหมาป่าตัวหนึ่งกิน เป็นอย่างนี้ละก็ พวกเขาไม่น่าข้ามภูเขาหิมะนั่นมาเลย ถ้าทุกอย่างจะจบลงอย่างนี้ พวกเขาไม่น่าจะพบกัน"ในคืนพายุกระหน่ำ"นั่นเลย
การ์ปสะดุ้งกับคำว่า"ในคืนพายุกระหน่ำ"และจำเรื่องราวทั้งหมดได้ ทั้งคู่ออกไปดูดวงจันทร์ด้วยกันและสัญญาว่าจะอยู่ด้วยกันตลอดไป
ซูเปอร์จูเนียร์-เอ็ม
ซูเปอร์จูเนียร์ เอ็ม  เป็นกลุ่มย่อยลำดับที่ 3 ของซูเปอร์จูเนียร์ และนับเป็นกลุ่มดนตรีนานาชาติกลุ่มแรกในอุตสาหกรรมดนตรีของประเทศจีน ที่มีสมาชิกจากทั้งจีนและเกาหลีใต้ ประกอบไปด้วยสมาชิกจากซูเปอร์จูเนียร์จำนวน 7 คนคือ หานเกิง(หัวหน้ากลุ่ม), ดงแฮ, ซีวอน, รยออุค, คยูฮยอน, ซองมิน และ อึนฮยอก และสมาชิกนอกวงอีก 2 คน คือ เฮนรี่ และ โจวมี่ โดย ซองมิน และ อึนฮยอก ได้ถูกเพิ่มเข้าในยูนิตนี้ตอนอัลบั้มที่ 3 Perfection
ปัจจุบันหานเกิงได้ถอนตัวออกจากหัวหน้าวงซูเปอร์จูเนียร์ เอ็ม และให้ซองมินเป็นหัวหน้าวงแทน และเฮนรี่ก็ได้ออกจากวงเช่นเดียวกัน เนื่องจากหมดสัญญากับทางค่าย
ซูเปอร์จูเนียร์ เอ็ม ถูกก่อตั้งขึ้นสืบเนื่องจากความนิยมอย่างล้นหลามของซูเปอร์จูเนียร์ในประเทศจีน เอสเอ็ม เอนเตอร์เทนเม้นท์ ในฐานะต้นสังกัดจึงมีแนวคิดที่ตั้งกลุ่มย่อยเพิ่มขึ้นมาอีก 1 กลุ่มเพื่อบุกตลาดดนตรีในประเทศจีนเป็นการเฉพาะ โดย เอสเอ็ม เอนเตอร์เทนเม้นท์ ได้ประกาศต่อสื่อมวลชนเมื่อวันที่ 2 ตุลาคม พ.ศ. 2550 เกี่ยวกับกลุ่มย่อยที่จะตั้งขึ้น โดยมี ฮันคยอง และ เฮนรี่ ศิลปินฝึกหัด เป็นสองคนแรกที่ถูกวางตัวเอาไว้ว่าจะเป็นสองในเจ็ดสมาชิกของกลุ่มย่อยนี้ หลังจากนั้น 5 เดือน ซีว็อน สมาชิกอีกคนของซูเปอร์จูเนียร์ได้ออกมาพูดถึง การเข้าร่วมกลุ่มย่อยเป็นคนที่ 3 แต่อย่างไรก็ดี รายชื่อสมาชิกของซูเปอร์จูเนียร์ เอ็ม ก็ยังไม่ได้รับการเปิดเผยจนกระทั่งเดือนเมษายน ต่อมา
ในวันที่ 4 - 7 เมษายน พ.ศ. 2551 สมาชิกของ ซูเปอร์จูเนียร์ เอ็ม ได้รับการเปิดเผยผ่านทางสื่อต่างๆ ในรูปแบบคลิปแนะนำตัว ฮันคยอง ถูกเปิดตัวเป็นคนแรกในวันที่ 4 เมษายน วันที่ 5 เมษายน ดงแฮ และ ซีว็อนถูกประกาศว่าเป็นสมาชิกคนที่ 2 และ 3 วันที่ 6 เมษายน เฮนรี่ ถูกประกาศว่าเป็นสมาชิกคนที่ 4 ตามด้วยกยูฮย็อน เป็นคนที่ 5 โจวมี่ ถูกประกาศว่าเป็นสมาชิกคนที่ 6 ในวันที่ 7 เมษายน ตามด้วย เรียวอุค เป็นคนสุดท้าย และวันที่ 8 เมษายน คลิปเปิดตัวของสมาชิกทั้ง 5 และแขกรับเชิญอีก 2 คนได้ถูกเปิดขึ้น ซึ่งวันนั้นเป็นวันเปิดตัวอย่างเป็นทางการของ ซูเปอร์จูเนียร์ เอ็ม ด้วย คลิปดังกล่าวมีผู้เข้าชมกว่า 14 ล้านคน ภายใน 5 วัน หลังจากถูกปล่อยออกมา
ที่มาของชื่อ ซูเปอร์จูเนียร์ เอ็ม.
ก่อนที่มาจะเป็น ซูเปอร์จูเนียร์ เอ็ม นั้น เอสเอ็ม เอนเตอร์เทนเม้นท์ เคยตั้งชื่ออย่างไม่เป็นทางการของกลุ่มย่อยนี้ว่า ซูเปอร์จูเนียร์ ไชน่า (Super Junior-China) จนกระทั่งเมื่อวันที่ 3 เมษายน พ.ศ. 2551 เอสเอ็ม เอนเตอร์เทนเม้นท์ได้ประกาศชื่ออย่างเป็นทางการออกมา ซึ่งก็คือ ซูเปอร์จูเนียร์ เอ็ม นั่นเอง
ตัวอักษรเอ็ม(M) นี้มาจากคำว่า "แมนดาริน(Mandarin)" ซึ่งก็คือ ภาษาจีนกลางนั่นเอง การตั้งชื่อเช่นนี้ ก็หมายถึงจุดมุ่งหมายของการตั้งกลุ่มย่อย ซูเปอร์จูเนียร์ เอ็ม ซึ่งก็คือ การบุกตลาดอุตสาหกรรมเพลงจีน ซึ่งไม่ได้จำกัดแค่ประเทศจีนแต่เพียงเท่านั้น
นอกจากนี้ ตัวอักษรเอ็ม(M)ยังสามารถสื่อถึงเหตุผลอื่นได้อีก เช่น เป็นตัวอักษรแรกของชื่ออัลบั้มของพวกเขาซึ่งก็คือ Me(ภาษาจีน: 迷)ซึ่งมีความหมายว่า เสน่ห์ หรือ แฟน ในภาษาจีนกลาง ในที่นี้ หมายถึง ความต้องการของ ซูเปอร์จูเนียร์ เอ็ม ที่จะเข้าถึงแฟนๆทุกคนนั่นเอง
พ.ศ. 2551 : เปิดตัวสู่สาธารณชนและความสำเร็จ.
ซูเปอร์จูเนียร์ เอ็ม เปิดตัวในประเทศจีนเมื่อวันที่ 8 เมษายน พ.ศ. 2551 ที่งาน "8th Annual Music Chart Awards" พร้อมๆการปล่อมซิงเกิ้ล "U" พร้อมทั้งมิวสิกวิดีโอ
หลังจากนั้น อัลบั้ม "Me" ถูกวางจำหน่ายเมื่อวันที่ 23 เมษายน พ.ศ. 2551 ในหลายๆพื้นที่ของจีน ส่วนเวอร์ชันภาษาเกาหลี ถูกวางจำหน่ายในเกาหลีใต้เมื่อวันที่ 30 เมษายน พ.ศ. 2551 นอกจากนี้ ในวันที่ 2 พฤษภาคม พ.ศ. 2551 "Me" ยังได้ถูกวางจำหน่ายในพื้นที่ๆอื่นนอกประเทศจีน อย่าง ฮ่องกง และไต้หวัน อีกด้วย
เมื่อวันที่ 29 สิงหาคม พ.ศ. 2551 ซูเปอร์จูเนียร์ เอ็ม ร่วมกับศิลปินชาวจีนคนอื่นๆ เช่น เฉินหลง และโจลิน ใช่ ได้ร่วมกันขึ้นแสดงในพิธีเปิดคอนเสิร์ต "Golden Eagle" ครั้งที่ 7 ซึ่งนับการขึ้นแสดงเพลง "U" เป็นครั้งสุดท้าย ก่อนจะเริ่มโปรโมตซิงเกิ้ลที่ 2 ในชื่อเดียวกับอัลบั้ม "Me" โดยขึ้นแสดงซิงเกิ้ลดังกล่าวครั้งแรกในคอนเสิร์ต SMTOWN Live '08 ที่จัดขึ้นที่นครเซี่ยงไฮ้ ประเทศจีน เมื่อวันที่ 13 กันยายน พ.ศ. 2551 ที่ผ่านมา และได้ปล่อยมิวสิกวิดีโอตามออกมาในวันถัดไปทางช่อง Sohu
อัลบั้มที่ 2.
ในราวเดือนสิงหาคม พ.ศ. 2551 ที่ผ่านมา มีการเปิดเผยถึงความเป็นไปได้ของอัลบั้มที่ 2 ของทางกลุ่ม โดยมีการวางแผงเมื่อ29 กันยายน พ.ศ. 2552
อัลบั้มที่ 3.
ในเดือนกุมภาพันธ์ พ.ศ. 2554 นี้ได้มีอัลบั้มใหม่ชื่ออัลบั้มว่า Perfection เปิดตัวด้วยเพลง Perfection และได้เพิ่มสมาชิกเข้ามาใหม่คือ ซ็องมิน กับ อึนฮย็อก MV เพลงตัวเต็มจะออกว่าที่21 กุมภาพันธ์ พ.ศ. 2554 และจะว่าขายอัลบั้มที่ไต้หวันวันที่25 กุมภาพันธ์ พ.ศ. 2554 **เพิ่มเติมในอัลบั้มนี้จะไม่มีฮันกย็องเพราะเค้าต้องไปทำงานที่จีนในระยะเวลาหนึ่ง**
อัลบั้มที่ 4.
ในเดือนมกราคม พ.ศ. 2556 นี้ได้มีอัลบั้มใหม่ชื่ออัลบั้มว่า BREAK DOWN เปิดตัวด้วยเพลง BREAK DOWN และ MV เพลงตัวเต็มออกอากาศวันที่6 มกราคม พ.ศ. 2556 และจะว่าขายอัลบั้มที่ไต้หวัน เพิ่มเติมในอัลบั้มนี้จะไม่มีฮันกย็องเพราะเค้าได้ลาออกจากซูเปอร์จูเนียร์แล้ว
แนวดนตรีของ ซูเปอร์จูเนียร์ เอ็มจัดอยู่ในประเภทป็อป, แดนซ์ และ อาร์แอนด์บี ซึ่งค่อนข้างคล้ายกับ ซูเปอร์จูเนียร์ อย่างไรก็ดี จุดแตกต่างที่สำคัญก็คือ ภาษาที่ใช้ในเพลง ซูเปอร์จูเนียร์ เอ็ม ได้ใช้ภาษาจีนกลางเป็นหลัก และได้มีการนำเพลงฮิตหลายๆเพลงของซูเปอร์จูเนียร์มาขับร้องใหม่เป็นภาษาจีนกลาง อันเนื่องมาจากจุดมุ่งหมายหลักของกลุ่ม ซึ่งอยู่ที่ตลาดเพลงจีนนั่นเอง
ศูนย์วิจัยและติดตามความเป็นธรรมทางสุขภาพ
การจัดการชายฝั่งแบบบูรณาการ
การจัดการชายฝั่งแบบบูรณาการ (Integrated Coastal Zone Management : ICZM) คือ “ กระบวนการจัดการที่ทำให้การใช้ประโยชน์จากทรัพยากรชายฝั่งของกลุ่มผู้ใช้อยู่ในระดับที่เหมาะสมกับความจำเป็นในการเลี้ยงชีพและความคุ้มทุนในการประกอบกิจการ (เพื่อการค้า) โดยมีการแบ่งปันและจัดสรรการใช้ประโยชน์จากทรัพยากรชายฝั่ง (Coastal resources) อย่างเป็นธรรมและร่วมรับผิดชอบความเสียหายที่เกิดขึ้น ภายใต้ความสามารถในการรองรับได้ของระบบนิเวศชายฝั่ง (Carrying Capacity of Coastal Ecology) รวมทั้งเป็นกระบวนการจัดการที่รวมถึงการสงวน (Reservation) คุ้มครอง (Protection) และฟื้นฟู (Rehabilitation / Restoration) ระบบนิเวศชายฝั่ง ให้สามารถรักษาศักยภาพในการผลิตทรัพยากรชายฝั่งได้ดังเดิมหรือพัฒนาศักยภาพให้สูงขึ้น ด้วยการนำองค์ความรู้ทุกสาขาวิชาที่เกี่ยวข้องมาวางแผนการจัดการและดำเนินงาน โดยการมีส่วนร่วมจากกลุ่มผู้ใช้ประโยชน์ ผู้มีหน้าที่จัดการชายฝั่งตามกฎหมาย และผู้มีส่วนเกี่ยวข้องอื่นๆ ด้วยความตระหนัก เข้าใจ และยอมรับ โดยเป็นการมีส่วนร่วมในรูปแบบที่เหมาะสมกับสถานภาพและบทบาทของแต่ละฝ่ายในแต่ละขั้นตอนของกระบวนการ รวมทั้งมีความสอดคล้องกับเงื่อนไขที่ดีทางสังคม วัฒนธรรม ระบบเศรษฐกิจ โครงสร้างการปกครอง และนโยบายทางการเมือง”
พันตรี นายแพทย์ สรวิชญ์ สุบุญ (เกิด 8 ธันวาคม พ.ศ. 2526) ชื่อเล่น ก้อง เป็นแพทย์ทหาร นักแสดง พิธีกรชาวไทย
เป็นบุตรของพลตรีวิเชียร และนางกาญจนา สุบุญ ฝั่งมารดามีเชื้อสายไทพวน ศึกษาระดับมัธยมศึกษาตอนต้นที่โรงเรียนสาธิตมหาวิทยาลัยราชภัฏเทพสตรี จังหวัดลพบุรี ระดับมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร ด้วยเกรดเฉลี่ย 3.90 และจบการศึกษาแพทยศาสตรบัณฑิตจากวิทยาลัยแพทยศาสตร์พระมงกุฎเกล้า ได้คะแนนเฉลี่ยสะสม 3.51 เกียรตินิยมอันดับ 1 หลังจากสำเร็จการศึกษาได้เป็นแพทย์ใช้ทุนอยู่ที่โรงพยาบาลค่ายจักรพงษ์ จ.ปราจีนบุรี เป็นระยะเวลา 1 ปีแล้วย้ายเข้ามาประจำอยู่ที่ บ.ก. สูงสุด ทุ่งสีกัน เขตดอนเมือง กรุงเทพฯมีอาชีพเป็นแพทย์ทหารเวชปฏิบัติทั่วไป (General Practitioner) สังกัดกองตรวจโรค หน่วยบัญชาการทหารพัฒนา กองบัญชาการกองทัพไทย ปัจจุบันย้ายมาสังกัดสำนักงานปลัดกระทรวงกลาโหม
สรวิชญ์ก้าวสู่วงการบันเทิงด้วยการประกวด เมลสตาร์ชาเลนจ์ หลังจากนั้น เซ็นสัญญาเข้าสังกัด สถานีวิทยุโทรทัศน์ไทยทีวีสีช่อง 3 และเริ่มเป็นพิธีกรรายการบันเทิงของสถานีฯ ต่อมามีผลงานละครเรื่องแรกคือ "พริกไทยกับใบข้าว" แสดงคู่กับ พลอย-ชิดจันทร์ รุจิพรรณ เคยแสดงภาพยนตร์วีซีดีแนวสยองขวัญ ของค่ายไรท์บิยอนด์ เรื่อง "ผมอาถรรพ์" ซึ่งกำกับโดย บัลลพ ล้อมน้อย นอกจากนี้ ยังเขียนคอลัมน์เกี่ยวกับตัวเอง และประสบการณ์ชีวิตที่ผ่านมา ลงในนิตยสาร "เมนเฮลธ์" เป็นประจำด้วย
นับตั้งแต่ช่วงวันที่ 15 พฤษภาคม 2563 หลังสรวิชญ์แสดงความคิดเห็นบนอินสตาแกรมส่วนบุคคลของราณี แคมเปนในเชิงหยอกล้อว่าเธอเป็น "ควาย "จึงทำให้เกิดกระแสวิพากษ์วิจารณ์ต่อการแสดงความคิดเห็นของสรวิชญ์รวมถึงในอดีตที่สรวิชญ์เคยทำต่อต่อดารานักแสดงคนอื่น ๆ ในอินสตาแกรมและในการปรากฏตัวในรายการโทรทัศน์ต่าง ๆ ในลักษณะที่ไม่เหมาะสมและไม่ให้เกียรติบุคคล เช่น กรณีแสดงความเห็นในทางเหยียดสีผิว (racism) ในโพสต์นิยามใหม่อุดมคติความสวยงามสตรี (feminine beauty ideal) และเหมารวมของนักแสดงข้ามเพศรัศมีแข ฟ้าเกื้อล้น, การยกรองเท้าขึ้นให้ฉันทวิชช์ ธนะเสวีจับแทนมือในรายการโทรทัศน์หนึ่ง และการล้อเลียนนักแสดงผู้หญิงว่าเป็น "กะหรี่" เป็นต้น กระแสวิพากษ์วิจารณ์นั้นเป็นที่พูดถึงมากในทวิตเตอร์ที่ซึ่งเกิดแฮชแท็ก #หมอก้อง ขึ้นมาเป็นอันดับหนึ่งของประเทศไทย
แหยม ยโสธร
แหยม ยโสธร ภาพยนตร์ไทย เป็นภาพยนตร์รักย้อนยุค โดยมีฉากคือจังหวัดยโสธร (อำเภอยโสธร จังหวัดอุบลราชธานี ในสมัยนั้น) สร้างโดย สหมงคลฟิล์ม อินเตอร์เนชั่นแนล ดำเนินงานสร้างโดย บาแรมยู และ บั้งไฟฟิล์ม อำนวยการสร้างโดย สมศักดิ์ เตชะรัตนประเสริฐ ควบคุมงานสร้างโดย ปรัชญา ปิ่นแก้ว, สุกัญญา วงศ์สถาปัตย์ กำกับภาพยนตร์โดย หม่ำ จ๊กมก ออกฉายเมื่อวันที่ 8 กันยายน พ.ศ. 2548 ความพิเศษของภาพยนตร์เรื่องนี้อยู่ที่บทสนทนาเป็นภาษาไทยถิ่นอีสาน และมีซับไตเติ้ลเป็นภาษาไทย นอกจากนี้ภาพยนตร์เรื่อง แหยมยโสธร แม้จะเป็นภาพยนตร์ที่ใช้เงินลงทุนไม่มากแต่ก็ได้ขึ้นแท่นเป็นหนังตลกทำเงินเรื่องหนึ่งซึ่งมีรายได้สูงถึง 100 ล้านบาท
พื้นที่คุ้มครองทางทะเลและชายฝั่ง
พื้นที่คุ้มครองทางทะเลและชายฝั่ง (Marine and Coastal Protected Areas) คือพื้นที่ชายฝั่งและในทะเลที่เป็นแหล่งความหลากหลายทางชีวภาพ หรือ มีลักษณะสำคัญทางประวัติศาสตร์ เศรษฐกิจ สังคม และวัฒนธรรม ซึ่งได้รับการคุ้มครองคุณค่า (Value) ของพื้นที่นั้นไว้ด้วยกฎหมายหรือสิ่งอื่นที่สามารถรับรองได้ว่ามีขีดความสามารถเพียงพอในการคุ้มครองพื้นที่ได้ เพื่อการใช้ทรัพยากรทางทะเลและชายฝั่งของผู้มีส่วนได้เสีย ผู้เกี่ยวข้องทุกภาคส่วน ในระดับท้องถิ่น ประเทศ และระดับสังคมโลกได้อย่างเข้าใจ รู้คุณค่า ยั่งยืน และเป็นธรรม
Siam Secret Service
ลูกอีสาน (นวนิยาย)
ลูกอีสาน เป็นหนังสือนวนิยายของคำพูน บุญทวี ได้รับรางวัลวรรณกรรมสร้างสรรค์ยอดเยี่ยมแห่งอาเซียนประจำปี พ.ศ. 2522 และได้รับการนำมาสร้างเป็นภาพยนตร์เรื่อง ลูกอีสาน ในปีพ.ศ. 2525 รวมทั้งยังได้รับการจัดให้เป็นหนังสือดี 100 เล่มที่ควรอ่านอีกด้วย การเขียนของผู้เขียนสามารถสะท้อนวิถีชีวิตของชาวอีสานและบรรยายภาพได้สมจริงจนเกิดเป็นมโนภาพ
ลูกอีสาน แต่งโดย คำพูน บุญทวี ในรูปแบบนวนิยาย พิมพ์ครั้งแรก พ.ศ. 2519 ที่สำนักพิมพ์บรรณกิจ ความหนา 290 หน้า
หนังสือเล่มนี้ได้รับรางวัลดีเด่น ประเภทนิยาย ของคณะกรรมการพัฒนาหนังสือ ในงานสัปดาห์หนังสือแห่งชาติ ปีพ.ศ. 2519 และรางวัลวรรณกรรมสร้างสรรค์ยอดเยี่ยมรางวัลซีไรท์ดีเด่นประเภทนิยายประจำปี พ.ศ. 2522 ผู้เขียนซึ่งเป็นชาวอีสานโดยกำเนิดได้นำเอาประสบการณ์และ เกร็ดชีวิตเมื่อสี่สิบกว่าปีก่อนออกมาเขียน เล่าชีวิตช่วงเด็กในแผ่นดินที่ราบสูงสะท้อนออกมาเป็นเรื่องราว ชีวิตชนบทแสดงให้เห็นถึงความเป็นอยู่สภาวะธรรมชาติ ความสุข ความทุกข์ และการต่อสู้อย่างทรหด อดทนกับความแปรปรวนของธรรมชาตินับได้ว่าเป็นงานเขียนที่มีค่าต่อการศึกษาสังคมท้องถิ่นอีสานอย่างมาก
ลูกอีสาน เป็นการนำเอาเรื่องราวจากประสบการณ์ที่ผู้เขียนพบเห็น ถ่ายทอดในรูปของนิยาย โดยได้เขียนเป็นตอนๆ ประมาณ 36 ตอน เพื่อพิมพ์ลงในนิตยสารฟ้าเมืองไทย ช่วงปี พ.ศ. 2518 - 2519
ผู้เขียนใช้วิธีการเล่าเรื่องราวโดยผ่านเด็กชายคูน ซึ่งใช้ชีวิตอยู่ในถิ่นชนบท ของอีสาน แถบที่จัดได้ว่าเป็นถิ่นที่แห้งแล้งแห่งหนึ่งของไทยชีวิตความเป็นอยู่ของ ครอบครัวเด็กชายคูน ประกอบด้วยพ่อแม่ และลูก 3 คน และเพื่อนบ้านในละแวกนั้นไม่มีความแตกต่างกันนัก นั่นก็คือ ความจนข้นแค้นต้องหาอาหารตามธรรมชาติทุกอย่างที่กินได้ เมื่อความแห้งแล้งอย่างรุนแรงมาเยือน ครอบครัวเพื่อนบ้านก็เริ่มอพยพออกไป แต่ครอบครัวของเด็กชายคูน และกลุ่มที่สนิทชิดเชื้อกันยังคงอยู่ เพราะเขามีพ่อและแม่ที่เอาใจใส่ ขยันขันแข็งไม่ย่อท้อภัยและอุปสรรคต่างๆ ตลอดจนมองเห็นความสำคัญของการศึกษา แม้จะยากจนอย่างไร เด็กชายคูนก็ได้เข้าเรียนในระดับการศึกษาประชาบาล เด็กชายคูนมีเพื่อนสนิทชื่อจันดี ผู้เป็นคู่หูในการทำอะไรด้วยกันตาม ประสาเด็กผู้ชาย แล้วยังมีครอบครัวของทิดจุ่นและพี่คำกอง สองสามีภรรยา เป็นต้น
ผู้เขียนได้เล่าถึงขนบธรรมเนียม ประเพณี ตลอดจนความเชื่อของชาวอีสาน โดยผ่านเด็กชายคูน รวมไปถึงการบรรยายถึงสภาพความเป็นไปตามธรรมชาติของผู้คนและสภาพแวดล้อม เช่น การเกี้ยวพาราสีกันของทิดจุ่นและพี่คำกอง จนท้ายที่สุดก็ได้แต่งงานกัน การออกไปจับจิ้งหรีดของคูน การเดินทางไปหาปลาที่ลำน้ำชีเพื่อนำปลามาทำอาหาร และเก็บถนอมเอาไว้กินนานๆ ด้วยการทำปลาร้า เป็นต้น เรื่องราวทั้งหมด นั้นเน้นวิถีชีวิตความเป็นอยู่ แสดงวิธีการของการดำรงชีวิตตามธรรมชาติในถิ่นอีสานเป็นสิ่งสำคัญ นอกจากนั้นยังแทรกความสนุกสนามเพลิดเพลินจากการทำบุญตามประเพณีไว้หลายตอนด้วย ได้แก่การจ้างหมอลำหนู ซึ่งเป็นหมอลำประจำหมู่บ้าน ลำคู่กับหมอลำ ฝ่ายหญิงที่ว่าจ้างมาจากหมู่บ้านอื่น ทั้งกลอนลำและการแสดงออกของหมอลำทั้งสองได้สร้างความสนุกสนานครึกครื้นแก่ผู้ชมที่มาเที่ยวงานอย่างมาก
ลูกอีสานเป็นการถ่ายทอดเรื่องราวจากประสบการณ์ด้วยภาษาที่ตรงไปตรงมา และแสดงให้เห็นถึงวิถีชีวิต ความเป็นอยู่ของชาวอีสานว่าต้องเผชิญกับความยากลำบากอย่างไร การเรียนรู้ที่จะอดทนเพื่อเอาชนะกับความยากแค้นตามธรรมชาติ ด้วยความมานะบากบั่น ความเอื้ออารีที่มีให้กันในหมู่คณะ ความเคารพในระบบอาวุโส สิ่งเหล่านี้ปรากฏอยู่ในแต่ละตอนของลูกอีสาน ดังที่พ่อของคูนบอกว่า
"...เรื่องน้ำใจ พ่อของคูนเคยสอนคูนเหมือนกันว่าคนมีชื่อนั้นคือ คน รู้จักสงสารคนและช่วยเหลือคนตกทุกข์ ถ้าไม่มีสิ่งของช่วย ก็เอาแรงกายช่วย และไม่เลือกว่าคนๆ นั้นจะอยู่บ้านใด อำเภอใด"
กรณีพิพาทเรื่องลิขสิทธิ์ลูกอีสาน.
คำพูน บุญทวี ได้เกิดข้อพิพาทกับบริษัทบรรณกิจเทรดดิ้ง ในเรื่องลิขสิทธิ์ของนวนิยายเรื่องลูกอีสาน เนื่องจากคุณคำพูนได้ขอร้องให้บริษัทฯ ยุติการพิมพ์เผยแพร่นวนิยายเรื่องลูกอีสาน แต่ว่าบริษัทฯ ไม่ยอม คุณคำพูน คุณกิมหลั่น และผู้ที่เกี่ยวข้องได้ร่วมกันต่อสู้คดี โดยมีคุณงามพรรณ เวชชาชีวะเป็นที่ปรึกษา และผลสุดท้าย คุณคำพูนชนะคดี และได้รับลิขสิทธิ์นวนิยายเรื่องนี้กลับคืนมา หลังจากที่ชนะคดีแล้วก็ได้ทำพิธีสู่ขวัญเนื่องในโอกาสที่ได้นวนิยายเรื่องนี้กลับคืนมา
สยามซีเคร็ทเซอร์วิส
"สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส (อัลบั้ม)"
สยามซีเคร็ทเซอร์วิส กลุ่มดนตรีบริตป็อป ด้วยดนตรีที่ซับซ้อน และแนวเพลงที่แปลกทำให้พวกเขากลายเป็นตำนานบทหนึ่งของวงการเพลงไทย โดยจุดเริ่มต้นเริ่มจากสมาชิก 4 คนซึ่งต่อมาก็คือวงอะไรจ๊ะได้รวมวงเล่นดนตรีกัน แต่ต่อมา ตุล(ร้องนำ)ต้องไปศึกษาต่อที่ต่างประเทศ วงก็เลยชวน กฤช ทวีสิน(ช้าง) ซึ่งเคยร้องเพลงให้กับ สมเกียรติ อริยะชัยพาณิชย์ (อัลบั้ม Zequence) เข้ามาร้องแทน และได้ออกอัลบั้มในนามวง "สยามซีเคร็ทเซอร์วิส" ในวันที่ 17 กรกฎาคม 2541 โดยใช้ชื่ออัลบั้มเป็นชื่อเดียวกับชื่อวง
อุดมเด็กดี
อุดมเด็กดี เป็นหนังสือประเภทให้คติสอนใจ และความสนุกสนาน เป็นหนังสืออ่านเพิ่มเติมชั้นประถมศึกษาปีที่ 3 ตามหลักสูตรประถมศึกษา พ.ศ. 2503 แต่งโดย กีฬา พรรธนะแพทย์ และหลวงกีรติวิทโยฬาร เป็นผู้ร่วมแต่ง
ต่อมาในปี พ.ศ. 2505 ได้มีการสร้างในฉบับภาพยนตร์ ดัดแปลงบทโดย วิรัช พึ่งสุนทร ออกฉายเมื่อวันที่ 30 มิถุนายน พ.ศ. 2505 หนังได้รับการตอบรับจากคนดูน้อยกว่าที่คาด ปัจจุบันฟิล์มภาพยนตร์ "อุดมเด็กดี" สูญหายไปกับกาลเวลา แต่หนังสือยังติดอยู่ใน 100 ชื่อเรื่องเด็กและเยาวชนไทยควรอื่น กลุ่มเด็กวัย 7-12 ปี กลุ่มนิทาน/นิยายเรื่องลำดับ 61 จากสำนักงานกองทุนสนับสนุนการวิจัย
อุดมเด็กดี ฉบับหนังสือเรียน เป็นเรื่องราวของอุดม มั่นสุจริต เด็กยากจนแต่มีความขยันหมั่นเพียร มีมานะในการทำงานเพื่อเลี้ยงแม่และค่าเช่าที่ดิน ซึ่งหากไม่มีเงินมาจ่ายก็อาจจะเสียม้าที่ชื่อ เจ้าลอยลม มรดกที่พ่อทิ้งไว้ให้ การหาเงินเป็นเรื่องยากลำบากรวมถึงต้องพบกับอุปสรรค และชะลอ รักการค้า เพื่อนขี้เกียจที่ชวนอุดมให้เกียจคร้าน แต่ท้ายสุดด้วยความซื่อสัตย์และขยัน อุดมจึงช่วยแม่ จ่ายค่าเช่าที่ดิน และช่วยให้ชะลอให้หายหลังยาวได้สำเร็จ
Yes! พรีเคียว 5
Yes! พรีเคียว 5 (Yes! Precure 5) เป็น อนิเมะ ในซีรีส์ของ พริตตี้เคียว ผลิตโดย Toei Animation
ภาค Yes! พรีเคียว 5.
ยูเมฮาระ โนโซมิ นักเรียนชั้น ม.2 ของโรงเรียนแซงก์ลูมิแอร์ บังเอิญได้ไปเจอหนังสือแปลกๆ ในห้องสมุดของโรงเรียน เธอได้พบโคโค่ ภูติจากอาณาจักรปาล์มมิล แต่จู่ๆ ก็มีกลุ่มคนที่เรียกตนว่า "ไนท์แมร์" คิดจะชิงหนังสือเล่มนั้น โคโค่จึงได้มอบไอเท็มพิเศษทำให้โนโซมิแปลงร่างเป็นพริตตี้เคียวได้ นอกจากโนโซมิแล้วยังมีอีก 4 คนที่สามารถแปลงร่างเป็นพริตตี้เคียวได้ นัตสึกิ ริน เพื่อนสมัยเด็กของโนโซมิ, คาสึงาโนะ อุราระ ไอดอลผู้น่ารัก, อากิโมโตะ โคมาจิ บรรณารักษ์ผู้ใจดี, มินาสึกิ คาเรน ประธานนักเรียนแสนฉลาด โคโค่ต้องการให้พริตตี้เคียวทั้ง 5 คนช่วยฟื้นฟูอาณาจักรปาล์มมิลและให้หาเหล่าพิงกี้ที่อยู่บนโลกทั้ง 55 ตัวใส่ลงในหนังสือที่โนโซมิเจอซึ่งก็คือ ดรีมคอลเลต ซึ่งหากได้ครบทั้ง 55 ตัวจะมีพลังทำให้ความปรารถนาเป็นจริงได้ 1 อย่าง
ภาค Yes! พรีเคียว 5 GoGo!
หลังจากการต่อสู้กับองค์กรไนท์แมร์สิ้นสุดลง พวกโนโซมิก็ได้กลับมาใช้ชีวิตปกติสุข จนกระทั่งวันหนึ่งมีหนุ่มน้อยชื่อ "ไซรัป" นำจดหมายมาส่งให้เธอ เมื่อเปิดจดหมายก็มีหญิงสาวลึกลับ นามว่า "ฟลอร่า" ปรากฏตัวขึ้น แล้วบอกว่า "ฉันรออยู่ที่เคียวโรสการ์เดน" ก่อนจะหายตัวไป ส่วนจดหมายก็กลายสภาพเป็น "โรสแพ็กต์" แล้วจู่ๆ "สคอร์ป" สมาชิกขององค์กรเอเทอร์นอลก็ปรากฏตัวขึ้นหมายจะชิงโรสแพ็กต์จากโนโซมิ ไซรัปจึงแปลงร่างเป็นนกยักษ์ตั้งใจจะพาโนโซมิหนีแต่ก็โดนสคอร์ปเล่นงานบาดเจ็บ ขณะที่พวกโนโซมิกำลังตกอยู่ในอันตราย โคโค่และนัตส์ก็ตามมาช่วยได้ทันเวลาพอดี และได้มอบ "เคียวโม" อุปกรณ์แปลงร่างอันใหม่ให้กับทั้ง 5 สาว ในภาคนี้นอกจากสาวน้อยพริตตี้เคียวทั้ง 5 คนแล้ว ยังมีสมาชิกใหม่คนที่ 6 อีกด้วย นั่นก็คือ "มิลกี้โรส"
เคียวดรีม (Cure Dream) / ซูเปอร์เคียวดรีม (Super Cure Dream) / ไชน์นิ่งดรีม (Shining Dream) / เรนโบว์เคียวดรีม (Rainbow Cure Dream) / ยูเมฮาระ โนโซมิ (Yumehara Nozomi)
"พลังแห่งความหวังอันยิ่งใหญ่ เคียวดรีม!"
"Precure Dream Attack!"
"Precure Crystal Shoot!"
"Precure Shooting Star!"
"Precure Five Explosion!"
"Precure Rainbow Rose Explosion!"
"Precure Milky Rose Floral Explosion!"
"Precure Starlight Solution!"
เคียวรูจ (Cure Rouge) / ซูเปอร์เคียวรูจ (Super Cure Rouge) / เรนโบว์เคียวรูจ (Rainbow Cure Rouge) / นัตสึกิ ริน (Natsuki Rin)
"เปลวเพลิงสีแดงอันร้อนแรง เคียวรูจ!"
"Precure Rouge Fire!"
"Precure Rouge Burning!"
"Precure Fire Strike!"
เคียวเลมอนเนด (Cure Lemonade) / ซูเปอร์เคียวเลมอนเนด (Super Cure Lemonade) / เรนโบว์เคียวเลมอนเนด (Rainbow Cure Lemonade) / คาสึงาโนะ อุราระ (Kasugano Urara)
"กลิ่นหอมของเลมอนที่กำลังปะทุ เคียวเลมอนเนด!"
"Precure Lemonade Flash!"
"Precure Lemonade Shining!"
"Precure Prism Chain!"
เคียวมิ้นต์ (Cure Mint) / ซูเปอร์เคียวมิ้นต์ (Super Cure Mint) / เรนโบว์เคียวมิ้นต์ (Rainbow Cure Mint) / อากิโมโตะ โคมาจิ (Akimoto Komachi)
"แผ่นดินสีเขียวอันสงบสุข เคียวมิ้นต์!"
"Precure Mint Protection!"
"Precure Mint Shield!"
"Precure Emerald Saucer!"
เคียวอควา (Cure Aqua) / ซูเปอร์เคียวอควา (Super Cure Aqua) / เรนโบว์เคียวอควา (Rainbow Cure Aqua) / มินาสึกิ คาเรน (Minazuki Karen)
"น้ำพุสีน้ำเงินแห่งปัญญา เคียวอควา!"
"Precure Aqua Stream!"
"Precure Aqua Tornado!"
"Precure Sapphire Arrow!"
มิลกี้โรส (Milky Rose) / เรนโบว์มิลกี้โรส (Rainbow Milky Rose) / มิมิโนะ คุรุมิ (Mimino Kurumi) / มิลค์ (Milk)
"กุหลาบสีน้ำเงินคือสัญลักษณ์ของความลับ มิลกี้โรส!"
"Milky Rose Blizzard!"
"Milky Rose Metal Blizzard!"
โคโค่ (Coco) / โคโคดะ โคจิ (Kokoda Koji)
ปกติจะอยู่ในร่างมนุษย์เพื่อไม่ให้ตกเป็นเป้าสายตาของใครได้แต่เมื่อถึงสถานการณ์คับขัน มักจะกลับไปสู่ร่างเดิม เป็นผู้ที่ชักจูงให้โนโซมิแปลงร่างและตามหาสมาชิกพริตตี้เคียวให้ครบทั้ง 5 คน เมื่ออยู่ในร่างมนุษย์จะมีลักษณะเป็นหนุ่มผิวขาว หน้าตาใจดี ผมสีน้ำตาลเข้ม เป็นคุณครูสอนอยู่ที่โรงเรียนแซงก์ลูมิแอร์
นัตส์ (Natts)
มีลักษณะคล้ายกับโคโค่ เพียงแต่ในร่างมนุษย์จะมีลักษณะที่ต่างจากโคโค่คือ ในร่างมนุษย์เป็นหนุ่มผมสีทอง ผมยาวประบ่า ผิวคล้ำนิดๆ หน้าเคร่งขรึมกว่าโคโค่ เป็นเจ้าของร้านขายเครื่องประดับ
พระราชาโดนัท (King Donuts)
พระราชาแห่งอาณาจักรโดนัท
พระราชินีบาวาเรีย (Queen Bavarois)
พระราชินีแห่งอาณาจักรบาวาเรีย
เจ้าหญิงเครป (Princess Crepe)
เจ้าหญิงแห่งอาณาจักรเครป
พระราชามองบลัง (King Montblanc)
พระราชาแห่งอาณาจักรมองบลัง
เคียวโรสการ์เดน.
ฟลอร่า (Flora)
ไซรัป (Syrup) / อามาอิ ชิโร่ (Amai Shiroh)
เมลโปะ (Mailpo)
ยูเมฮาระ สึโตมุ (Yumehara Tsutomu)
คุณพ่อของโนโซมิ
ยูเมฮาระ เมกุมิ (Yumehara Megumi)
คุณแม่ของโนโซมิ
นัตสึกิ คาซุโยะ (Natsuki Kazuyo)
คุณแม่ของริน
นัตสึกิ ไอ (Natsuki Ai)
น้องสาวของริน
นัตสึกิ ยู (Natsuki Yu)
น้องชายของริน
คาสึงาโนะ เฮโซ (Kasugano Heizou)
คุณตาของอุราระ
คาสึงาโนะ มิเชล (Kasugano Michel)
คุณพ่อของอุราระ
คาสึงาโนะ มาเรีย (Kasugano Maria)
คุณแม่ของอุราระ เสียชีวิตแล้ว
อากิโมโตะ มาโดกะ (Akimoto Madoka)
พี่สาวของโคมาจิ
มินาสึกิ ทาโร่ (Minazuki Taro)
คุณพ่อของคาเรน
มินาสึกิ มินาโกะ (Minazuki Minako)
คุณแม่ของคาเรน
จียะ (Jii-ya)
คนรับใช้ของครอบครัวมินาสึกิ คอยดูแลคาเรนยามคุณพ่อและคุณแม่ของเธอไม่อยู่ จียะเรียกคาเรนว่า "คุณหนู"
คุณโอทากะ (Otaka-san)
คุณป้าแห่งร้านขายอาหารในโรงเรียนแซงก์ลูมิแอร์ เป็นคนร่าเริงแจ่มใส บางครั้งก็ให้คำแนะนำแก่เด็กนักเรียน
มาสุโกะ มิกะ (Masuko Mika)